

KOHTUOTSUS

EESTI VABARIIGI NIMEL

Tagaseljaotsus

|  |  |
| --- | --- |
| **Kohus**  | Harju Maakohus  |
| **Kohtunik** | Peeter Pällin |
| **Kohtujurist** | Ingrid Puurvee |
| **Otsuse tegemise aeg ja koht**  | 24.10.2019, Tallinna kohtumaja |
| **Tsiviilasja number** | 2-19-11849 |
| **Tsiviilasi** | **Osaühingu KENTEX FINANCE EESTI hagi OÜ Rahalaev (pankrotis) vastu OÜ Rahalaev (pankrotis) võlausaldajate 08.07.19 üldkoosoleku otsuste kehtetuks tunnistamiseks** |
| **Tsiviilasja hind** | 10 500 eurot |
| **Menetlusosalised ja esindajad** | Hageja: Osaühing KENTEX FINANCE EESTI (registrikood 11764025, Registrijärgne aadress: Pärnu mnt 139a, 11317, Tallinn, Harju maakond), Seaduslik esindaja: Reet Raidur (isikukood 47309132735, E-post: reetraidur@icloud.com);Kostja: OÜ Rahalaev (pankrotis) (registrikood 11514305, Registrijärgne aadress: Tartu mnt 2, 10145, Tallinn, Harju maakond).  |
| **RESOLUTSIOON** |
| 1. **Rahuldada hagi tagaseljaotsusega.**
2. **Tunnistada kehtetuks OÜ Rahalaev (pankrotis) 08.07.2019 toimunud võlausaldajate üldkoosoleku otsus nr. 1 – toimik on tutvustatud.**
3. **Tunnistada kehtetuks võlausaldajate üldkoosoleku otsus - vara müük enampakkumisel alghinnaga 100 eurot.**
4. **Tagaseljaotsus kuulub tagatiseta viivitamata täitmisele.**
 |
| **Menetluskulude jaotus**  |
| 1. **Jätta menetluskulud kostja kanda.**
2. **Välja mõista kostjalt OÜ Rahalaev (pankrotis) (registrikood 11514305), hageja Osaühing KENTEX FINANCE EESTI (registrikood 11764025), kasuks menetluskuludena 300 eurot (riigilõiv).**
3. **Välja mõista kostjalt hageja kasuks väljamõistetud menetluskuludelt menetluskulude suurust kindlakstegeva lahendi jõustumisest alates kuni täitmiseni viivist VÕS § 113 lõike 1 teises lauses ettenähtud ulatuses tasumata summalt.**
 |

**Edasikaebamise kord**

Hagejal on õigus esitada tagaseljaotsuse peale apellatsioonkaebus Tallinna Ringkonnakohtule 30 päeva jooksul alates otsuse kättetoimetamisest, kuid mitte hiljem kui viie kuu möödumisel esimese astme kohtu otsuse avalikult teatavakstegemisest. Kaebus võidakse lahendada kirjalikus menetluses, kui kaebuses ei taotleta selle lahendamist istungil.

Kostja võib esitada Harju Maakohtule tagaseljaotsuse peale kaja, kui tema tegevusetus, mis oli tagaseljaotsuse tegemise aluseks, oli tingitud mõjuvast põhjusest. Kaja võib esitada sõltumata mõjuva põhjuse olemasolust, kui hagile vastamata jätmise puhul oli hagi kostjale või tema esindajale kätte toimetatud muul viisil kui isiklikult allkirja vastu üleandmisega või elektrooniliselt või kui tagaseljaotsust ei võinud seaduse kohaselt teha. Kaja võib esitada tagaseljaotsuse kättetoimetamisest alates 30 päeva jooksul. Kui tagaseljaotsus toimetatakse kätte avalikult, võib kaja esitada 30 päeva jooksul alates päevast, kui kostja sai tagaseljaotsusest või selle täitmiseks algatatud täitemenetlusest teada. Koos kajaga tuleb kohtule esitada kõik asja ettevalmistamise lõpuleviimiseks vajalik ning tasuda kajalt kautsjon Rahandusministeeriumi arvelduskontole nr EE571010220229377229 AS-is SEB Pank või arvelduskontole nr EE062200221059223099 Swedbank AS-is või arvelduskontole nr EE221700017003510302 Luminor Bank AS-is. Isik ei pea kasutama viitenumbrit, kui ta tasub riigilõivu enne toimingu tegemise taotlemist. Maksete tegemisel tuleb märkida selgituse lahtrisse täpne toimingu nimetus, mille eest riigilõivu tasutakse. Kautsjonina tasutakse summa, mis vastab riigilõivule poolelt hagihinnalt, kuid mitte vähem kui 100 eurot ja mitte rohkem kui 1500 eurot.

Kohus selgitab, et vastavalt tsiviilkohtumenetluse seadustiku (TsMS) § 187 lg-le 6 peab menetlusabi taotlemise korral menetlusabi taotleja seaduses sätestatud tähtaja järgimiseks tegema tähtaja kestel ka menetlustoimingu, mille tegemiseks ta menetlusabi taotleb, eelkõige esitama kaebuse. Kaebuse põhjendamiseks või riigilõivu tasumiseks või kaebuses esineva sellise puuduse kõrvaldamiseks, mis on seotud menetlusabi taotlemisega, annab kohus sellisel juhul mõistliku tähtaja pärast menetlusabi andmise taotluse lahendamist, kui nimetatud taotlus ei olnud esitatud põhjendamatult või tähtaja pikendamise eesmärgil. See ei välista menetlustähtaja ennistamist.

**Hagi alus**

Osaühingu KENTEX FINANCE EESTI nõue OÜ Rahalaev (pankrotis) vastu OÜ Rahalaev (pankrotis) võlausaldajate 08.07.19 üldkoosoleku otsuste kehtetuks tunnistamiseks.

**Kohtu selgitused**

Kohus selgitab, et tulenevalt TsMS § 444 lg-st 3 võib kohus tagaseljaotsuse teha kirjeldava ja põhjendava osata.

Juhindudes TsMS § 174 lg-st 2 määrab maakohus menetluskulude rahalise suuruse kindlaks kohtuotsuses või menetlust lõpetavas määruses, kui menetluskulude kindlaksmääramine ei takista kohtuotsuse või menetlust lõpetava määruse tegemist.

TsMS § 175 lg-s 1 on sätestatud, et kui menetlusosaline peab menetluskulude jaotust kindlaksmäärava kohtulahendi kohaselt kandma teist menetlusosalist esindanud lepingulise esindaja kulud, mõistab kohus kulud välja põhjendatud ja vajalikus ulatuses. Kohus määrab menetluskulude rahalise suuruse kindlaks ka siis, kui menetlusosalised ei esita menetluskulude kindlaksmääramise taotlust, võttes aluseks menetluskulude nimekirja või tsiviilasja materjalid.

Hageja ei ole esitanud menetluskulude nimekirja, kuid asjas esitatud materjalidest nähtub, et menetluskuluks on riigilõiv summas 600 eurot. Kuna kohus rahuldab hagi osaliselt, siis mõistab kohus kostjalt hageja kasuks välja menetluskuludena 300 eurot.

TsMS § 178 lg-st 1 tulenevalt saab menetluskulude jaotust vaidlustada üksnes selle kohtulahendi peale edasi kaevates, millega menetluskulude jaotus kindlaks määrati. Hüvitatavate menetluskulude suurust saab vaidlustada selle kohtulahendi peale edasi kaevates, millega menetluskulude rahaline suurus kindlaks määrati.

*/allkirjastatud digitaalselt/*

Peeter Pällin

kohtunik